**Sf. Stanislav**

Stanislaus, ep. Cracovien

**Elaborat: Jan Chlumský**

Comemorarea 11 aprilie

**Poziția:** episcop și martir

**Deces:** 1079

**Patronul:** Poloniei

**Atribute:** episcop, sabia

**BIOGRAFIA**

Chiar dacă este polonez, a studiat la Liége în Belgia și la Paris. După întoarcerea în Polonia a primit sfințirea de preot, a devenit canonic și în anul 1072 episcop la Cracovia. În acest timp regele Poloniei a fost Boleslav al II.-lea., care a generat o mare scandalizare. Stanislav a fost singurul care a avut curajul să i se opună și să-i reproșeze comportamentul lui neadecvat. Boleslav al II.-lea. se răzbuna și când pentru încăpățânarea sa a fost exclus din Biserică, s-a hotărât să-l ucidă. În timpul sfintei liturghii l-a atacat cu sabia personal.

**REFLECȚII PENTRU MEDITAȚIE**

**Cu îndrăzneală de păstor**

Conform tradiției provenea din localitatea Szczepanow din Polonia și s-a născut în jurul anului 1030. Pregătirea lui a început-o la benedictini în Cracovia și apoi a continuat la Hnězdno (în poloneză Gniezno în germană Gnesen). Mai departe a studiat la Liége în Belgia și se pare și la Paris. S-a întors abia după moartea părinților și întreaga lor avere a dat-o la săraci. A primit sfințirea de preot și a manifestat capacități spirituale, morale și ale minții extraordinare. Episcopul Lambert Zula l-a numit canonic la catedrala din Cracovia. După moartea episcopului a fost ales și confirmat de papa Alexandru al II.-lea., în locul lui. În anul 1072 a avut loc sfințirea întru episcop.

Stanislav, cu sprijinul regelui termina și aprofunda creștinarea Poloniei. În afara eforturilor reformatoare în Biserică s-a străduit ca pe primul loc să fie înnoirea spirituală a preoților. El însuși a dus o viață plină de renunțări și sediul său a devenit refugiu pentru orfani, văduve și săraci și a altora.

Excela prin îndrăzneala de păstor și asta mai ales împotriva regelui Boleslav al II.-lea, care a generat o mare scandalizare. Conform istoricului polonez Kadlubka, conflictul între episcop și rege a apărut pentru nedreptatea și cruzimea față de supuși. Stanislav i-a atenționat nu doar pentru aceasta, ci și pentru intervenția în treburile bisericești și apogeul conflictului a fost reproșurile lui Stanislav pentru viața publică imorală a regelui. Acesta însă, chiar și căsătorit, își lua alte concubine nemăritate și măritate. Pentru încăpățânarea sa, episcopul l-a excomunicat. Aceasta eliminare din Biserică a fost pedeapsa, care trebuie să-l miște spre a-și îndrepta viața. Prima reacție a regelui însă a fost ura împotriva aceluia, care nu s-a temut să spună adevărul și de fapt s-a străduit cel mai mult pentru binele lui.

Regele l-a declarat pe episcopul Stanislav trădător, care este necesar să fie ucis, dar nu s-a găsit nimeni dispus pentru o asemenea faptă criminală. Și astfel sentința, care a fost dată pentru episcop, s-a dus cu sabia în biserica regală a sf. Mihai personal. Apoi a vrut, ca episcopul asasinat să fie tăiat și să fie aruncat la răpitoare, dar degeaba. Întâi l-au înmormântat pe episcop în cimitirul de lângă biserica sf. Mihai, în anul 1088 rămășițele lui au fost dus în catedrala din Cracovia.

Nobilimea, care înainte nu a avut curajul să spună orice împotriva comportamentului lui Boleslav, pentru ultima lui fapta s-a unit și l-a forțat să părăsească Polonia. Boleslav apoi a plecat la Uher și chiar dacă sunt diferite mesaje despre disperarea lui, conform adevărului istoric se spune că a murit în anul 1801, căindu-se într-o mânăstire. Biografii menționează mânăstirea benedictină Ossiach, în Carintia.

Episcopul Stanislav a fost sanctificat în anul 1253 de către papa Inocențiu al IV.-lea

**HOTĂRÂRE, RUGĂCIUNEA**

Astăzi mă voi ruga și adaug ca și jertfă toate greutățile mele din această zi pentru episcopii și preoții noștri.

Dumnezeule, Tu l-ai întărit pe sfântul episcop Stanislav, ca să-și exercite în mod conștiincios slujirea, pe care i-ai încredințat-o, și el a apărat cu statornicie onoarea Ta și a căzut sub sabia persecutorului; la intervenția lui dă-ne și nouă puterea, să nu ne speriem de nici un pericol și să rezistăm până la moarte, fermi și puternici în credință. Te rugăm pentru aceasta prin Fiul Tău Isus Cristos, Domnul nostru, căci el împreună cu Tine, în unire cu Duhul Sfânt viețuiește și domnește în toți vecii vecilor. Amin.

*(rugăciunea de încheiere din breviar [[1]](#footnote-1))*

***Cu acordul autorului paginilor*** [***www.cathloica.cz***](http://www.cathloica.cz) ***a tradus și a pregătit pentru tipar, Iosif Fickl***

***Corectura: Maria Fickl***

1. Breviar (în limba latină breviarium) este cartea liturgică folosită în biserica occidentală, care cuprinde toate textele necesare pentru o rugăciune individuală, zilnică a Bisericii. Este editată în mai multe volume. Cartea cuprinde psalmi, secvențe din cărțile biblice, texte selecționate ale sfinților, imnuri și rugăciuni creștine. [↑](#footnote-ref-1)